apuntmenorca.com

Cineclub Ciutadella: Programació gener 2024
2024-01-30 20:30 - 21:30 | C/ de Sant Antoni María Claret - Cinemes
El Cineclub de Ciutadella, organitzat per Joventuts Musicals, comença el 2024 amb títols tan suggeridors com sempre. L'entitat ja ha donat a conèixer els títols per a aquest mes de gener i, com ja és habitual, ens esperen tots els dimarts i dijous a les 20.30 h en els Cinemes Moix Negre.
Programa Cineclub gener

LAS DOS CARAS DE LA JUSTICIA 9 i 11 de gener · 20.30 hores Des del 2014, a França, la justícia restauradora ofereix a les víctimes i perpetradors de delictes l’oportunitat de diàleg a través de sistemes segurs. Aquesta pel·lícula es una commovedora oda a la resiliència que submergeix l’espectador en un viatge impregnat de sensibilitat, intel·ligència i humanitat.

SCRAPPER 16 i 18 de gener · 20.30 hores Georgie, una nena somiadora de 12 anys, viu sola i feliç al seu pis de Londres, omplint-lo de màgia. De cop i volta, apareix el seu pare separat i l’obliga a enfrontar-se a la realitat. Atractiva i molt imaginativa òpera prima anglesa que aprofundeix amb delicadesa i humor, sense eludir els aspectes dramàtics de la relació pare-filla.

FALLEN LEAVES 23 i 25 de gener · 20.30 hores Nova obra mestra del cineasta finlandès Aki Kaurismäki; que cerca dins la comèdia romàntica minimalista la humanitat de Chaplin en temps de guerra a Ucraïna. Kaurismäki ens torna a enlluernar amb la seva magnífica poètica narrativa.

EL REGRESO DE LAS GOLONDRINAS 30 de gener i 1 de febrer · 20.30 hores Aquest petit prodigi xinès de senzillesa és un elogi a la puresa, a la feina, a la comprensió de l’altre. La humil i senzilla Ma, i el tímid Cao, han estat expulsats de les seves respectives famílies i obligats a contraure un matrimoni concertat. Ara hauran d’unir les forces i construir una llar on sobreviure.
El cineclub seguirá setmanalment amb la seva programació regular i, a més, suma una projecció amb el «Cicle Història del Cinema» en el Teatre des Born de Ciutadella —que tindrà lloc l'últim dimecres de cada mes en el teatre, en aquest cas les sessions seran gratuïtes i les pel·lícules seran triades pel mateix públic.
